অধ্যাপক মুহাম্মদ লুৎফর রহমান একজন বাংলাদেশী অধ্যাপক, রসায়নবিদ ও গবেষক। তিনি ইসলামী বিশ্ববিদ্যালয়, বাংলাদেশের ৬ষ্ঠ উপাচার্য (২০ অক্টোবর ২০০০ থেকে ৩ নভেম্বর ২০০১ পর্যন্ত) ছিলেন। তিনি রাজশাহী বিশ্ববিদ্যালয়ের রসায়ন বিভাগের অধ্যাপক ছিলেন। তিনি এখন ইন্ডিপেন্ডেন্ট ইউনিভার্সিটি, বাংলাদেশের পরিবেশ বিজ্ঞান ও ব্যবস্থাপনা বিভাগে চুক্তিবদ্ধ অধ্যাপক হিসাবে দায়িত্ব পালন করছেন।   প্রারম্ভিক জীবন  এম. লুৎফর রহমান ১৯৪২ সালের ২ মে জন্মগ্রহণ করেন। তার পিতার নাম মৌলভী আবুল হোসেন এবং মাতার নাম সিকারুননেসা।    শিক্ষাজীবন  লুতফর রহমান খোকসা জানিপুর সরকারি পাইলট মাধ্যমিক বিদ্যালয় থেকে ১৯৮৫ সালে ম্যাট্রিকুলেশন পরীক্ষায় (বর্তমানে এসএসসি) উত্তীর্ণ হন। তৎকালীন সময়ে তিনি কুষ্টিয়া জেলায় প্রথম স্থান অধিকার লাভ করেন। এরপর ১৯৬০ সালে পাবনা এডওয়ার্ড কলেজ থেকে ইন্টারমিডিয়েট (বর্তমানে এইচএসসি) পাশ করেন। সেই সময়ে তিনি রাজশাহী বিভাগে ৬ষ্ঠ স্থান অধিকার লাভ করেন। এরপর ১৯৬৩ সালে রাজশাহী কলেজ থেকে রসায়ন বিভাগ থেকে স্নাতক সম্পন্ন করেন। ১৯৬৪ সালে রাজশাহী বিশ্ববিদ্যালয় থেকে শারীরিক রসায়ন বিভাগে স্নাতকোত্তর সম্পন্ন করেন। এরপর ১৯৬৯ সালেকেমব্রিজ বিশ্ববিদ্যালয় থেকে ভৌত রসায়নে পিএইচডি ডিগ্রি লাভ করেন।   কর্মজীবন  তিনি রাজশাহী বিশ্ববিদ্যালয় স্নাতকোত্তর শেষ করার পরেই ১৯৬৫ সালে রাজশাহী বিশ্ববিদ্যালয়ে প্রভাষক হিসাবে যোগদান করেন। যোগদানের পরে তিনি ১৯৬৯ সালে কেমব্রিজ বিশ্ববিদ্যালয় থেকে পিএইচডি সম্পন্ন করেন। তিনি ১৯৭৩ সালে রাজশাহী বিশ্ববিদ্যালয়ের রসায়ন বিভাগের সহযোগী অধ্যাপকে পদোন্নতি লাভ করেন। তিনি ১৯৮০ সাল থেকে ৮৫ সাল পর্যন্ত লিবিয়ার ইউনিভার্সিটি অব গ্যারিউনিসের (বর্তমানে বেনগাজি বিশ্ববিদ্যালয় লিবিয়া) বিজ্ঞান অনুষদে পড়িয়েছেন। তিনি ১৯৮০ সালে রাজশাহী বিশ্ববিদ্যালয়ের রসায়ন বিভাগের অধ্যাপক হিসাবে পদোন্নতি লাভ করেন। ১৯৮৬ থেকে ৮৯ সাল পর্যন্ত রসায়ন বিভাগের চেয়ারম্যান হিসাবে দায়িত্ব পালন করেন। এছাড়াও ১৯৯৩ থেকে ১৯৯৫ পর্যন্ত বিজ্ঞান অনুষদের ডিন হিসাবে দায়িত্ব পালন করেন। তিনি ২০০৬ সাল থেকে চুক্তি ভিত্তিক অধ্যাপক হিসাবে ইন্ডিপেন্ডেন্ট ইউনিভার্সিটি বাংলাদেশের এনভায়রনমেন্টাল সায়েন্স অ্যান্ড ম্যানেজমেন্ট বিভাগে পড়াচ্ছেন।   ইবি উপাচার্য  ২০০০ সালের ২০ অক্টোবর সরকারি প্রাজ্ঞাপনের মাধ্যমে কুষ্টিয়া ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন। তিনি ৪ বছরের জন্য নিয়োগপ্রাপ্ত হলেও মাত্র ১ বছর ১৩ দিন দায়িত্ব পালন করার পরে ৩ নভেম্বর ২০০১ সালে উপাচার্যের পদ থেকে পদত্যাগ করেন।   প্রকাশনা                           সদস্যপদ    আজীবন সদস্য, বাংলাদেশ কেমিক্যাল সোসাইটি   সদস্য, রাসায়নিক বিজ্ঞানের মূল্যায়ন কমিটি, বিশ্ববিদ্যালয় মঞ্জুরি কমিশন ।  সদস্য, বাংলাদেশ অ্যাসোসিয়েশন ফর দ্য অ্যাডভান্সমেন্ট অফ সায়েন্স  সদস্য, বাংলাদেশ অ্যাসোসিয়েশন ফর দ্য অ্যাডভান্সমেন্ট অফ সায়েন্স  সাবেক সভাপতি, বাংলাদেশ কেমিক্যাল সোসাইটি, আঞ্চলিক শাখা, রাজশাহী।  সাবেক সদস্য, সম্পাদকীয় বোর্ড, বাংলাদেশ কেমিক্যাল সোসাইটি জার্নাল।   কর্মশালা    ১৯৬৭ সালে সুইডেনের উপসালায় 'কোয়ান্টাম কেমিস্ট্রি' বিষয়ে একটি গ্রীষ্মকালীন ইনস্টিটিউটে যোগদান করেন।  ১৯৬৮ সালে বেলজিয়ামের ঘেন্টে 'সেমিকন্ডাক্টর সারফেসেস'-এর উপর একটি গ্রীষ্মকালীন সেমিনারে যোগদান করেন।  ১৯৯২ সালে ইতালির ট্রিয়েস্টে অনুষ্ঠিত 'ক্যাটালিস্ট ডিজাইন'-এর উপর দ্বিতীয় কর্মশালায় অংশগ্রহণ করেন।  বাংলাদেশের পরিবেশ বিষয়ক আন্তর্জাতিক সম্মেলন (ICEAB)    সন্মাননা    ১৯৭৪ সালে কমনওয়েলথ একাডেমিক স্টাফ ফেলোশিপ।   ১৯৬৫ এর প্রদর্শনীর জন্য রয়্যাল কমিশন কর্তৃক বিদেশী বৃত্তি প্রদান করা হয়।   তথ্যসূত্র    বহিঃসংযোগ    গুগল স্কলারে। লুৎফর রহমানের  লুৎফর রহমানের রিসার্চ গেট অ্যাকাউন্ট  লুৎফর রহমানের সিভি.pdf   বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী কলেজের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:সরকারি এডওয়ার্ড কলেজ, পাবনার প্রাক্তন শিক্ষার্থী বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য বিষয়শ্রেণী:বাংলাদেশী রসায়নবিদ বিষয়শ্রেণী:বাংলাদেশী শিক্ষায়তনিক বিষয়শ্রেণী:জীবিত ব্যক্তি বিষয়শ্রেণী:১৯৪২-এ জন্ম বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের শিক্ষক